I [[1684]] begyndte derimod filosoffen [[Pierre Bayle]] fra sit eksil i [[Holland]] at udgive ''Nouvelles de la république des lettres'', som indeholdt lærde artikler og afhandlinger der ofte indeholdt en egentlig kritik af lærde værker. Denne måde at gribe litterær kritik an på blev en succes og fandt mange efterlignere. Især i Tyskland, som igennem hele perioden var den litteratur de danske lærde ofte lagde sig efter, fik adskillige "lærde" tidsskrifter med ordet "gelehrt" i sin titel, oftere skrevet på tysk i stedet for latin. Især det i [[Leipzig]] udgivne ''Neue Zeitungen von gelehrten Sachen'' (startet [[1715]]) må siges at være hovedinspirationen for den danske aflægger<ref>Stolpe, s. 119</ref>.
Filosofi Litteratur Historie Kommunikation Kultur Foreninger Organisationer